  Анжелика Тихонова корреспондент Алнашысь Кибашлыослэн юртысьтызы калык шудонъя валтӥсь методистлэн Надежда Рябчиковалэн ужъёсыз Архангельск улосвылысь Вельск карын ортчем «Кукла – знак человека» улосвылкуспо вожвылъяськонын вормись но призёр луизы. Со сярысь ӧнерчи ивортодэтъя «Удмуртия» агентстволэн корреспондентэзлы вераз. Онлайн амалэн вожвылъяськон куинь номинациосъя ортчиз: «Игровая традиционная кукла», «Образ» но «Народная кукла в авторском исполнении». Конкурсэ Росси улосвылъёсысь 67 мунё лэсьтӥсьёс ужъёссэс ыстӥзы. Надежда Рябчикова нырысетӥ но куинетӥ номинациосы «Бадӟым семья» но «Егит семья» ужъёсызлэсь туспуктэмъёссэс келяз. «Бадӟым семьяын» ваньмыз, кызьы кулэ, анай, атай но вить пиналзы. <…> Ужам винтажной, ӝыжмыны кутскем вашкала удмурт дэремъёслэсь басмаосты, чильтэръёсты кутӥ. Озьы, кызьы монэ песяе дышетӥз, кызьы соос пичи дыръязы шудӥзы Надежда Рябчикова, Алнашысь Кибашлыослэн юртысьтызы калык шудонъя валтӥсь методистНош «Егит семья» ужез авторской уж луэ ини. Соос озьы ик сяме пырем амалъя лэсьтэмын, но мунёослэн тусбуйзы пужыятэмын ини, ас сямзы вань, со сяна, дӥсьсы но удмурт костюмлэн копиез луэ. Надежда Рябчиковалэн «Егит семья» ужез     vk.com (VII Межрегиональный фестиваль-конкурс "Кукла-знак человека") Жюрилэн ёзчиосыз кибашлылэсь ужъёссэ кулэезъя дунъязы. «Бадӟым семья» ужезлы нырысетӥ инты сётӥзы, «Егит семья» ужзэ кыкетӥ интыен пусйизы Та вожвылъяськонэ мон одӥг ужме гинэ келяны малпасько вал, «Народная кукла в авторском исполнении» номинацие, уз валалэ шуыса малпай. <…> Но мыным туж кельшиз татчы пыриськыны, малы ке шуоно жюрилэн ёзчиосыз тодмо кибашлыос вал: огез Россиысь калык кибашлы, кыкетӥез Архангельск улосвылысь калык кибашлы, куинетӥез музейын ужась. Мон понна со туж дуно Надежда Рябчикова, Алнашысь Кибашлыослэн юртысьтызы калык шудонъя валтӥсь методистПусъём, Надежда Рябчикова мунё лэсьтон бордын 2004-тӥ арысен выре. Со дырысен ужъёсыныз трос пӧртэм вожвылъяськонъёсы пыриськиз ини. Туэ гинэ коронавирус инфекци вӧлмонэн сэрен астэ ачид нимаз висъян вакытэ 5-6 вожвылъяськонэ мунёоссэ ысъяз. Котькудаз вормись яке призёр луыны кылдӥз. Оштолэзе Оренбургын вожвылъяськонэ пыриськи, лауреат луи. Табере отын мынам ужъёсыным адӟытон ужа. Мунёосме почта пыр келяй, соос карысь мунё галереяын кык толэзь ӵоже возьматӥськозы Надежда Рябчикова, Алнашысь Кибашлыослэн юртысьтызы калык шудонъя валтӥсь методистТодэ вайытом, Надежда Рябчиковалэн ужъёсыз Пермь улосвылын ортчем «Акань» вожвылъяськон-адӟытонын но висъяськизы. Тегъёс: Удмуртия йӧскалыклулчеберет вожвылъяськон Алнаш кибашлыос киуж 100ар  